Harsány Község Önkormányzat Képviselő-testülete a Harsányi Hunyadi Mátyás Általános Iskolában végzett több évtizedes eredményes és maradandó oktató-nevelő munkájáért „Harsány Községért” kitüntető emlékérmet adományoz Szekeres István Ferencnének.

Szekeres István Ferencné 1975-ben a Harsányi Községi Tanácsnál helyezkedett el, majd 1988. augusztusától 2015. június 30-ig a Harsányi Hunyadi Mátyás Általános Iskolában dolgozott.

Az általános iskolai tanítói végzettség mellett szociálpedagógus diplomát szerzett a Nyíregyházi Tanárképző Főiskolán.

Az iskolában pedagógiai tevékenységén túl jelentős közösségi munkát végzett. Sok éven át volt az Harsányi Hunyadi Mátyás Általános Iskoláért Oktatási Alapítvány kuratóriumának elnöke.

Az alapítvány a vezetése alatt jelentős szerepet játszott az iskola és a község életében.

A kuratórium vezetőjeként szervezője volt az iskola alapítványi báljainak, az iskolai kirándulásoknak.

A község lakói számára színházlátogatásokat és erdélyi utakat szervezett.